《次韵陈久道秋雨书事二首 其二》
宋代·刘才邵

萧萧凉气增，发兴殊不恶。长烟拂秋晕，小雨滑溪涸。

夜长虫语乏，池冷莲衣落。崇兰媚深静，晚菊甘寂寞。

寒姿晓更鲜，芳气初不索。譬彼幽闲女，静饰保纤弱。

又如耿介士，逸志卑燕雀。无心竞纷华，何处生陨穫。

知君深悟此，高歌写真乐。悠然脱尘鞅，寸田本恢廓。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。